CELEX: 22011D0165
Language: mt
Date: 2011-12-19 00:00:00
Title: Deċiżjoni tal-Kumitat Konġunt taż-ŻEE Nru 165/2011 tad- 19 ta’ Diċembru 2011 li temenda l-Anness XIII (Trasport) tal-Ftehim taż-ŻEE

15.3.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 76/57
               
            DEĊIŻJONI TAL-KUMITAT KONĠUNT TAŻ-ŻEE
      Nru 165/2011
      tad-19 ta’ Diċembru 2011
      li temenda l-Anness XIII (Trasport) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ “il-Ftehim”, u partikolarment l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim kien emendat mid-Deċiżjoni tal-Kumitat Konġunt taż-ŻEE Nru 152/2011 tat-2 ta’ Diċembru 2011 (1).
               
            
                  (2)
               
               
                  Ir-Regolament (KE) Nru 549/2004 tal-Parlament Ewropew u tal-Kunsill tal-10 ta’ Marzu 2004 li jippreskrivi l-qafas għall-ħolqien tal-Ajru Uniku Ewropew, ir-Regolament (KE) Nru 550/2004 tal-Parlament Ewropew u tal-Kunsill tal-10 ta’ Marzu 2004 dwar il-forniment ta’ servizzi ta’ navigazzjoni tal-ajru fl-ajru uniku Ewropew, ir-Regolament (KE) Nru 551/2004 tal-Parlament Ewropew u tal-Kunsill tal-10 ta’ Marzu 2004 dwar l-organizzazzjoni u l-użu tal-ispazju tal-arja fl-ajru uniku Ewropew, u r-Regolament (KE) Nru 552/2004 tal-Parlament Ewropew u tal-Kunsill tal-10 ta’ Marzu 2004 dwar l-interoperabilità tax-Xibka Ewropea ta’ Amministrazzjoni ta’ Traffiku tal-Ajru, kienu inkorporati fil-Ftehim permezz tad-Deċiżjoni tal-Kumitat Konġunt taż-ŻEE Nru 67/2006 tat-2 ta’ Ġunju 2006 (2), b'adattamenti speċifiċi għal kull pajjiż.
               
            
                  (3)
               
               
                  Ir-Regolament (KE) Nru 1108/2009 tal-Parlament Ewropew u tal-Kunsill tal-21 ta’ Ottubru 2009 li jemenda r-Regolament (KE) Nru 216/2008 fil-qasam tal-ajrudromi, il-ġestjoni tat-traffiku tal-ajru u s-servizzi tan-navigazzjoni tal-ajru u li jħassar id-Direttiva 2006/23/KE (3) għandu jiġi inkorporat fil-Ftehim.
               
            
                  (4)
               
               
                  Id-Direttiva 2006/23/KE tal-Parlament Ewropew u tal-Kunsill (4), li hi inkorporata fil-Ftehim, hi mħassra mir-Regolament (KE) Nru 1108/2009, għalkemm għandha tkompli tapplika sakemm titħassar mill-Ftehim b'effett mill-jum li fih il-miżuri msemmija fl-Artikolu 8c(10) tar-Regolament (KE) Nru 216/2008 hekk kif emendat mir-Regolament (KE) Nru 1108/2009 isiru applikabbli skont il-Ftehim,
               
            ADOTTA DIN ID-DEĊIŻJONI:
      Artikolu 1
      L-Anness XIII tal-Ftehim jiġi emendat kif ġej:
      
                  1.
               
               
                  L-inċiż li ġej jiġi miżjud mal-punt 66n (ir-Regolament (KE) Nru 216/2008 tal-Parlament Ewropew u tal-Kunsill):
                  
                              “—
                           
                           
                              
                                 32009 R 1108: Ir-Regolament (KE) Nru 1108/2009 tal-Parlament Ewropew u tal-Kunsill tal-21 ta’ Ottubru 2009 (ĠU L 309, 24.11.2009. p. 51).”
                           
                        
            
                  2.
               
               
                  Dan li ġej jiġi miżjud fil-punt 66z (id-Direttiva 2006/23/KE tal-Parlament Ewropew u tal-Kunsill):
                  “Id-dispożizzjonijiet tad-Direttiva, għall-finijiet ta’ dan il-Ftehim, jinqraw bit-tibdil li ġej:
                  Din id-Direttiva tapplika sal-jum li fih il-miżuri msemmija fl-Artikolu 8c(10) tar-Regolament (KE) Nru 216/2008 hekk kif emendat mir-Regolament (KE) Nru 1108/2009 isiru applikabbli skont il-Ftehim.”
               
            
                  3.
               
               
                  It-test tal-punt 66z (id-Direttiva 2006/23/KE tal-Parlament Ewropew u tal-Kunsill) jiġi mħassar b'effett mill-jum li fih il-miżuri msemmija fl-Artikolu 8c(10) tar-Regolament (KE) Nru 216/2008 hekk kif emendat mir-Regolament (KE) Nru 1108/2009 isiru applikabbli skont il-Ftehim.
               
            Artikolu 2
      It-testi tar-Regolament (KE) Nru 1108/2009 fil-lingwa Islandiża u f'dik Norveġiża, li għandhom jiġu ppubblikati fis-Suppliment taż-ŻEE ta’ ma’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fl-20 ta’ Diċembru 2011, sakemm ikunu saru n-notifiki kollha skont l-Artikolu 103(1) tal-Ftehim lill-Kumitat Konġunt taż-ŻEE (*), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 163/2011 tad-19 ta’ Diċembru 2011 (5), liema minnhom ikun l-aktar tard.
      Artikolu 4
      Din id-Deċiżjoni tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.
      
         Magħmul fi Brussell, id-19 ta’ Diċembru 2011.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  Ara paġna 36 ta’ dan il-Ġurnal Uffiċjali.
      
         (2)  ĠU L 245, 7.9.2006, p. 18.
      
         (3)  ĠU L 309, 24.11.2009, p. 51.
      
         (4)  ĠU L 114, 27.4.2006, p. 22.
      
         (*)  Ma huma indikati l-ebda rekwiżiti kostituzzjonali.
      
         (5)  Ara paġna 51 ta’ dan il-Ġurnal Uffiċjali.